[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 15.10.2009

COM(2009)542 τελικό

ΕΚΘΕΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΣΥΜΒΟΥΛΙΟ ΚΑΙ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ

σχετικά με την εφαρμογή του κανονισμού (ΕΚ) αριθ. 48/2004 του Ευρωπαϊκού Κοινοβουλίου και του Συμβουλίου, της 5ης Δεκεμβρίου 2003, για την παραγωγή ετήσιων κοινοτικών στατιστικών για τη βιομηχανία χάλυβος για τα έτη αναφοράς 2003-2009

ΕΚΘΕΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΣΥΜΒΟΥΛΙΟ ΚΑΙ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ

σχετικά με την εφαρμογή του κανονισμού (ΕΚ) αριθ. 48/2004 του Ευρωπαϊκού Κοινοβουλίου και του Συμβουλίου, της 5ης Δεκεμβρίου 2003, για την παραγωγή ετήσιων κοινοτικών στατιστικών για τη βιομηχανία χάλυβος για τα έτη αναφοράς 2003-2009

ΠΙΝΑΚΑΣ ΠΕΡΙΕΧΟΜΕΝΩΝ

1. ΕΙΣΑΓΩΓΗ 3

2. Οφέλη των παραγόμενων στατιστικών χάλυβα σε σχέση με το κόστοσ τουσ 4

2.1. Σύνολα παραγόμενων δεδομένων 4

2.2. Οφέλη 4

2.2.1. Ισοζύγιο απορριμμάτων χάλυβα και χυτοσιδήρου 5

2.2.2. Κατανάλωση καυσίμων και ενέργειας και ισοζύγιο ηλεκτρικής ενέργειας 5

2.2.3. Στατιστικές για τις επενδύσεις στη βιομηχανία σιδήρου και χάλυβα 6

2.3. Δαπάνες συλλογής στατιστικών χάλυβα 6

3. Ποιότητα των στατιστικών χάλυβα 8

3.1. Τήρηση προθεσμίας, ακρίβεια και πληρότητα των συνόλων δεδομένων που διατίθενται στους χρήστες 8

3.2. Κανόνες εμπιστευτικότητας 10

4. Συνέργειες με άλλες κοινοτικές στατιστικές δραστηριότητες 12

4.1. Στατιστικές διάρθρωσης των επιχειρήσεων 12

4.2. Στατιστικές για τη βιομηχανική παραγωγή 13

4.3. Στατιστικές εξωτερικού εμπορίου 13

4.4. Στατιστικές για την κατανάλωση ενέργειας 14

4.5. Στατιστικές για τις εκπομπές στην ατμόσφαιρα 14

5. Το μέλλον των στατιστικών χάλυβα 14

ΕΙΣΑΓΩΓΗ

Κατά τη διάρκεια της ύπαρξης της Ευρωπαϊκής Κοινότητας Άνθρακα και Χάλυβα (ΕΚΑΧ), η Επιτροπή (Eurostat) συνέλεξε τις απαραίτητες στατιστικές της βιομηχανίας χάλυβα απευθείας από τις επιχειρήσεις που δραστηριοποιούνταν στη βιομηχανία χάλυβα, βάσει των διατάξεων της συνθήκης περί ιδρύσεως της Ευρωπαϊκής Κοινότητας Άνθρακα και Χάλυβα (συνθήκη ΕΚΑΧ). Ο κανονισμός (ΕΚ) αριθ. 1840/2002 του Ευρωπαϊκού Κοινοβουλίου και του Συμβουλίου, της 30ης Σεπτεμβρίου 2002, για την παράταση της ισχύος του συστήματος στατιστικών χάλυβα της ΕΚΑΧ μετά τη λήξη της συνθήκης ΕΚΑΧ[1], εγκρίθηκε για να διασφαλίσει την παράταση της ισχύος του συστήματος στατιστικών χάλυβα της ΕΚΑΧ μετά τη λήξη της συνθήκης ΕΚΑΧ, στις 23 Ιουλίου 2002, και μέχρι την 31η Δεκεμβρίου 2002.

Προκειμένου να εφαρμοστούν οι κοινοτικές πολιτικές στη βιομηχανία χάλυβα, κρίθηκε απαραίτητο να συνεχιστεί η συλλογή στατιστικών της βιομηχανίας χάλυβα και μετά την 31η Δεκεμβρίου 2002. Καθώς κανένα άλλο από τα υφιστάμενα στατιστικά συστήματα σε ευρωπαϊκό επίπεδο δεν μπορούσε να ικανοποιήσει την ανάγκη για τέτοιου είδους στατιστικές, υιοθετήθηκε ένας νέος κανονισμός βασισμένος στη συνθήκη για την ίδρυση της Ευρωπαϊκής Κοινότητας, δηλαδή ο κανονισμός (ΕΚ) αριθ. 48/2004 του Ευρωπαϊκού Κοινοβουλίου και του Συμβουλίου, της 5ης Δεκεμβρίου 2003, για την παραγωγή ετήσιων κοινοτικών στατιστικών για τη βιομηχανία χάλυβα για τα έτη αναφοράς 2003-2009[2]. Ο κανονισμός (ΕΚ) αριθ. 48/2004 προβλέπει μια μεταβατική περίοδο από το 2003 έως το 2009 προκειμένου να καθοριστεί κατά πόσο οι στατιστικές χάλυβα μπορούν να ενταχθούν σε άλλα στατιστικά συστήματα.

Η παρούσα έκθεση αντικατοπτρίζει την εφαρμογή του κανονισμού (ΕΚ) αριθ. 48/2004. Σύμφωνα με το άρθρο 9 του κανονισμού (ΕΚ) αριθ. 48/2004, εντός προθεσμίας πέντε ετών από την έναρξη ισχύος του κανονισμού (ΕΚ) αριθ. 48/2004, η Επιτροπή υποβάλλει έκθεση στο Ευρωπαϊκό Κοινοβούλιο και στο Συμβούλιο σχετικά με την εφαρμογή του. Ειδικότερα, η έκθεση θα πρέπει:

(α) να αξιολογεί τα οφέλη που προκύπτουν για την Κοινότητα, τα κράτη μέλη και τους προμηθευτές και χρήστες στατιστικών πληροφοριών από τις στατιστικές που παράγονται σε σχέση με το κόστος τους,

(β) να αξιολογεί την ποιότητα των παραγόμενων στατιστικών,

(γ) να επαληθεύει τη συνέργεια με άλλες κοινοτικές δραστηριότητες,

(δ) να προτείνει τυχόν αλλαγές που θεωρούνται απαραίτητες για τη βελτίωση της λειτουργίας του κανονισμού (EΚ) αριθ. 48/2004.

Οφέλη των παραγόμενων στατιστικών χάλυβα σε σχέση με το κόστοσ τουσ

Σύνολα παραγόμενων δεδομένων

Οι στατιστικές χάλυβα καλύπτουν δεδομένα για την κατασκευή βασικών προϊόντων σιδήρου και χάλυβα και σιδηροκραμμάτων (ομάδα 27.1 της στατιστικής ονοματολογίας των οικονομικών δραστηριοτήτων στην Ευρωπαϊκή Κοινότητα, NACE Αναθ. 1.1, που θεσπίστηκε με τον κανονισμό (ΕΟΚ) αριθ. 3037/90 του Συμβουλίου, της 9ης Οκτωβρίου 1990, για τη στατιστική ονοματολογία των οικονομικών δραστηριοτήτων στην Ευρωπαϊκή Κοινότητα[3]).

Οι ακόλουθες στατιστικές πληροφορίες συλλέγονται βάσει του κανονισμού (ΕΚ) αριθ. 48/2004:

1. Ετήσιες στατιστικές του ισοζυγίου απορριμμάτων χάλυβα και χυτοσιδήρου (εφεξής καλούμενες «S10»),

2. Ετήσιες στατιστικές για την κατανάλωση καυσίμων και ενέργειας ανά είδος μονάδας παραγωγής (εφεξής καλούμενες «S2Α»),

3. Ετήσιες στατιστικές του ισοζυγίου ηλεκτρικής ενέργειας στη βιομηχανία χάλυβα (εφεξής καλούμενες «S2Β»),

4. Έρευνα για τις επενδύσεις στη βιομηχανία σιδήρου και χάλυβα, ετήσιες στατιστικές για τις δαπάνες (εφεξής καλούμενες «S3Α»),

5. Έρευνα για τις επενδύσεις στη βιομηχανία σιδήρου και χάλυβα, ετήσιες στατιστικές για την ικανότητα παραγωγής (εφεξής καλούμενες «S3Β»).

Οι πληροφορίες που αναφέρονται ανωτέρω συλλέγονται από τις αντίστοιχες στατιστικές αρχές των κρατών μελών μέσω των αντίστοιχων στατιστικών ερευνών, οι οποίες ενίοτε οργανώνονται σε συνεργασία με τις εθνικές ομοσπονδίες της εν λόγω βιομηχανίας. Σε ορισμένες περιπτώσεις, οι εθνικές ομοσπονδίες των εν λόγω βιομηχανιών παρέχουν απευθείας τα δεδομένα στη Eurostat.

Σε επίπεδο Eurostat, τα στατιστικά δεδομένα επικυρώνονται πριν από τη δημοσίευσή τους. Πραγματοποιείται μια σειρά λογικών ελέγχων μεταξύ διαφόρων μεταβλητών, καθώς και έλεγχοι για τη συνέπεια των δεδομένων με την πάροδο του χρόνου.

Οφέλη

Οι στατιστικές χάλυβα συλλέγονται, κυρίως, για να χρησιμοποιηθούν από τους φορείς στο σχετικό τομέα (π.χ. δημόσιες αρχές, επιχειρήσεις, ομοσπονδίες) ως εργαλείο χάραξης πολιτικής και ως μέσο διευκόλυνσης της οικονομικής ανάλυσης, καθώς και ως πηγή πληροφοριών για τους πολίτες και τις επιχειρήσεις[4]. Διατίθενται στατιστικές για τον αριθμό των τηλεφορτώσεων των πινάκων δεδομένων της Eurostat και μπορούν να χρησιμοποιηθούν για τον ακριβή προσδιορισμό του ενδιαφέροντος που αποδίδεται στις στατιστικές από τους χρήστες τους. Κατά τη διάρκεια του 2008, οι χρήστες μεταφόρτωσαν δεδομένα από τους στατιστικούς πίνακες χάλυβα 1725 φορές. Οι χρήστες ενδιαφέρονται σχετικά περισσότερο για τις ετήσιες στατιστικές για την παραγωγική ικανότητα και τις ετήσιες στατιστικές ισοζυγίου απορριμμάτων χάλυβα και χυτοσιδήρου.

Η ακόλουθη επισκόπηση των χρήσεων των στατιστικών χάλυβα βασίζεται στα αποτελέσματα μιας έρευνας μεταξύ των κύριων χρηστών των πληροφοριών, συμπεριλαμβανομένων των υπηρεσιών της Επιτροπής και της Ευρωπαϊκής Συνομοσπονδίας Βιομηχανιών Σιδήρου και Χάλυβα (EUROFER).

Ισοζύγιο απορριμμάτων χάλυβα και χυτοσιδήρου

Οι στατιστικές για τα απορρίμματα χάλυβα και χυτοσιδήρου είναι απαραίτητες, μεταξύ άλλων, για την παρακολούθηση της χρήσης αυτών των υλικών για την παραγωγή χάλυβα εν όψει της προσφοράς και των τάσεων των τιμών στην παγκόσμια αγορά για τα βασικά αυτά υλικά.

Οι πληροφορίες αυτές συμβάλλουν, ιδίως, στην αξιολόγηση των συστάσεων στον εν λόγω τομέα, όπως προσδιορίζεται στην ανακοίνωση της Επιτροπής με τίτλο «Πρωτοβουλία για τις πρώτες ύλες – κάλυψη των ουσιωδών αναγκών μας για ανάπτυξη και απασχόληση στην Ευρώπη»[5] και χρησιμοποιούνται, ειδικότερα, για τη θέσπιση πλαισίου το οποίο διευκολύνει το βιώσιμο εφοδιασμό με πρώτες ύλες από ευρωπαϊκές πηγές και την ενίσχυση της αποδοτικότητας της εκμετάλλευσης των πόρων που χρησιμοποιούνται για ανακύκλωση.

Επίσης, οι λεπτομερέστερες πληροφορίες για την κατανάλωση απορριμμάτων χάλυβα και χυτοσιδήρου στις ηλεκτρικές καμίνους χρησιμεύουν, π.χ. για την παρακολούθηση των τάσεων μεταξύ της διαδικασίας επεξεργασίας των καμίνων βολταϊκού τόξου (ΚΒΤ) και την εισαγωγή απομετάλλων σε συμβατικές μεταλλικές κατασκευές (οξυγόνου).

Κατανάλωση καυσίμων και ενέργειας και ισοζύγιο ηλεκτρικής ενέργειας

Οι στατιστικές για την κατανάλωση καυσίμων και ενέργειας και για το ισοζύγιο ηλεκτρικής ενέργειας σε μια ενεργοβόρο βιομηχανία, όπως η βιομηχανία χάλυβα, παρέχουν πληροφορίες για τη χρήση και την παραγωγή ενέργειας εντός της βιομηχανίας αυτής. Επιπλέον, οι στατιστικές για την κατανάλωση ενέργειας παρέχουν πληροφορίες και για την εκπομπή ρύπων από τη βιομηχανία χάλυβα. Συνεπώς, οι στατιστικές αυτές είναι χρήσιμες για την καταπολέμηση της υπερθέρμανσης του πλανήτη, για την οποία έχει δεσμευτεί η Επιτροπή.

Οι ετήσιες στατιστικές για την κατανάλωση καυσίμων και ενέργειας ανά είδος μονάδας παραγωγής μπορούν, επίσης, να αποτελέσουν ένα χρήσιμο πλαίσιο για σκοπούς συγκριτικής αξιολόγησης.

Οι πληροφορίες για το ισοζύγιο ηλεκτρικής ενέργειας στη βιομηχανία χάλυβα καθιστούν δυνατή την παρακολούθηση της ανάγκης ενίσχυσης της ενεργειακής αποδοτικότητας.

Στατιστικές για τις επενδύσεις στη βιομηχανία σιδήρου και χάλυβα

Τα δεδομένα για τις επενδυτικές δαπάνες και τη μέγιστη δυνατή παραγωγή (παραγωγική ικανότητα) στη βιομηχανία σιδήρου και χάλυβα ενδιαφέρουν την Επιτροπή. Ειδικότερα, οι στατιστικές για τις επενδύσεις και την παραγωγική ικανότητα συνεισφέρουν σε ένα παγκόσμιο δίκτυο πληροφοριών για την παγκόσμια ικανότητα παραγωγής χάλυβα που έχει οργανωθεί υπό την αιγίδα της Επιτροπής Χάλυβα του ΟΟΣΑ.

Οι επιχειρήσεις της βιομηχανίας χάλυβα χρειάζονται πληροφορίες σε παγκόσμια κλίμακα για τις επενδύσεις και την παραγωγική ικανότητα προκειμένου να αξιολογηθούν τυχόν μελλοντικές ελλειμματικές ή πλεονασματικές παραγωγικές ικανότητες για συγκεκριμένες κατηγορίες προϊόντων χάλυβα. Επιπλέον, τα στατιστικά δεδομένα για τις επενδύσεις στη βιομηχανία σιδήρου και χάλυβα επιτρέπουν την παρακολούθηση των διαφόρων σταδίων της διαδικασίας παραγωγής.

Δαπάνες συλλογής στατιστικών χάλυβα

Συγκεντρώθηκαν πληροφορίες σχετικά με τις δαπάνες οι οποίες συνδέονται με τη συλλογή, την επεξεργασία και την κατάρτιση στατιστικών χάλυβα. Έντεκα χώρες απάντησαν στη συγκεκριμένη έρευνα σχετικά με το φόρτο που συνεπάγεται ο κανονισμός (ΕΚ) αριθ. 48/2004· πληροφορίες σχετικά με την επιβάρυνση των επιχειρήσεων και της Εθνικής Στατιστικής Υπηρεσίας ήταν διαθέσιμες από μια ευρύτερη έρευνα για την επιβάρυνση που προκαλείται από τη συλλογή στατιστικών επιχειρήσεων για τρεις επιπλέον χώρες.

Πίνακας 2. Αποτελέσματα της έρευνας για την επιβάρυνση των επιχειρήσεων και των οργανισμών υποβολής εκθέσεων

Μέγεθος δείγματος, αριθμός στατιστικών μονάδων (1) | Συνολικός αριθμός στατιστικών μονάδων | Συνολικός χρόνος που δαπάνησαν όλες οι μονάδες στο δείγμα (επιβάρυνση), ώρες ανά έτος | Χρόνος που δαπάνησε η αρχή υποβολής εκθέσεων, ώρες ανά έτος |

BE | 14 | 14 | Μ/Δ | 7 |

CZ | 37 | 37 | 150 | 276 |

DE | 500 | 500 | 31.5 | 9903(2) |

FR | 53 | 53 | 150 | 150 |

IT | 80 | 80 | 560 | 280 |

LU | 3 | 3 | Μ/Δ | 24 |

NL | 1 | 1 | 15 | 10 |

AT | 13 | 13 | 40 | 250 |

PL | 32 | 32 | 500 | 750 |

RO | 19 | 19 | Μ/Δ | 845 |

SK | 25 | 25 | 47 | 70 |

SE | 28 | 83 | 224 | 160 |

FI | 4 | 4 | Μ/Δ | 50 |

UK | 31 | 31 | Μ/Δ | 825 |

Μ/Δ= μη διαθέσιμα

(1) Οι μονάδες μπορεί να είναι είτε επιχειρήσεις είτε μονάδες οικονομικής δραστηριότητας (ΜΟΔ)

(2) Τα αριθμητικά στοιχεία της Γερμανίας σχετικά με το χρόνο που δαπάνησαν οι αρχές υποβολής εκθέσεων συμπεριλαμβάνουν και το χρόνο που χρειάστηκε για την κατάρτιση δεδομένων για τη βιομηχανία χάλυβα τα οποία δεν καλύπτονται από τον κανονισμό (EΚ) αριθ. 48/2004 και συλλέγονται μόνο για εθνικούς σκοπούς. Δεν είναι δυνατό να προσδιοριστεί ο χρόνος που δαπανήθηκε για τα δεδομένα που απαιτούνται μόνο σε ευρωπαϊκό επίπεδο.

Δεν ήταν όλες οι χώρες σε θέση να παράσχουν πληροφορίες σχετικά με το χρόνο που δαπάνησαν οι μονάδες για τη συμπλήρωση των ερωτηματολογίων, καθώς αυτό δεν παρακολουθείται. Εννέα χώρες παρείχαν πληροφορίες για το θέμα αυτό. Βάσει των διαθέσιμων πληροφοριών, υπολογίστηκε ότι μία υπό μελέτη μονάδα χρειάζεται περίπου 2 ώρες για τη συμπλήρωση του ερωτηματολογίου. Ωστόσο, ο χρόνος που χρειάστηκε για τη συμπλήρωση του ερωτηματολογίου στις διάφορες χώρες ποικίλλει σημαντικά: από 3,78 λεπτά στη Γερμανία[6] σε πάνω από 15 ώρες στην Πολωνία. Στις περισσότερες χώρες, για τις οποίες διαθέτει στοιχεία η Eurostat, οργανώθηκε απογραφή ώστε να λάβουν ερωτηματολόγιο όλες οι μονάδες του τομέα. Ο υπολογισμός του συνολικού αριθμού των υπό εξέταση μονάδων είναι δυνατός, βάσει των πληροφοριών που παρείχαν οι προμηθευτές δεδομένων και των πληροφοριών σχετικά με τον αριθμό των επιχειρήσεων της NACE Αναθ.1.1.- ομάδα 27.1 με περισσότερους από 50 εργαζομένους οι οποίες είναι διαθέσιμες από στατιστικές διάρθρωσης των επιχειρήσεων για τις χώρες εκείνες οι οποίες δεν παρείχαν δεδομένα. Συνολικά, η μελέτη για τη συλλογή στατιστικών χάλυβα αφορά πάνω από 1000 μονάδες.

Λαμβάνοντας υπόψη το μέσο απαιτούμενο χρόνο για τη συμπλήρωση του ερωτηματολογίου, μπορεί να εκτιμηθεί ο συνολικός χρόνος που δαπάνησαν όλες οι επιχειρήσεις της βιομηχανίας χάλυβα της ΕΕ για τη συμπλήρωση των ερωτηματολογίων για τη συλλογή στατιστικών χάλυβα. Συνολικά, όλες οι επιχειρήσεις της βιομηχανίας χάλυβα δαπάνησαν, κατ’ εκτίμηση, 2000 ώρες για την έρευνα, με την εκτιμώμενη οικονομική τους επιβάρυνση να ανάγεται μεταξύ των 80.000 και 100.000 ευρώ. Σε αυτή τη βάση, ο αντίκτυπος του κανονισμού (ΕΚ) αριθ. 48/2004 στη συνολική επιβάρυνση των στατιστικών στις επιχειρήσεις μπορεί, συνεπώς, να θεωρηθεί σχετικά χαμηλός. Ωστόσο, σημειώνεται ότι αυτό αφορά μόνο τις επιχειρήσεις με 50 ή περισσότερους εργαζομένους. Σχεδόν το σύνολο των επιχειρήσεων αυτών καλείται να απαντήσει και σε άλλες στατιστικές έρευνες, το οποίο σημαίνει ότι η συνολική στατιστική επιβάρυνση για τις εν λόγω μεμονωμένες επιχειρήσεις είναι σχετικά υψηλή.

Η έρευνα σχετικά με τις δαπάνες αποκάλυψε επίσης ότι, στις περισσότερες περιπτώσεις, η οικονομική επιβάρυνση των αρχών υποβολής εκθέσεων (Εθνικές Στατιστικές Υπηρεσίες και, για ορισμένα κράτη μέλη, οι αντίστοιχες βιομηχανικές ομοσπονδίες) ήταν υψηλότερη από την οικονομική επιβάρυνση των επιχειρήσεων του τομέα. Το γενικό κόστος σε επίπεδο ΕΕ για τις αρχές υποβολής εκθέσεων εκτιμάται ότι κυμαίνεται μεταξύ 400.000 και 500.000 ευρώ και αντιστοιχεί, κατά προσέγγιση, σε 10.000 ώρες εργασίας για την επεξεργασία και την κατάρτιση στατιστικών χάλυβα. Συνεπώς, το συνολικό κόστος για την παραγωγή στατιστικών χάλυβα για ολόκληρη την οικονομία της ΕΕ μπορεί να εκτιμηθεί ότι κυμαίνεται μεταξύ 480.000 και 600.000 ευρώ.

Ποιότητα των στατιστικών χάλυβα

Τήρηση προθεσμίας, ακρίβεια και πληρότητα των συνόλων δεδομένων που διατίθενται στους χρήστες

Σύμφωνα με το άρθρο 6 παράγραφος 3 του κανονισμού (ΕΚ) αριθ. 48/2004, τα κράτη μέλη διαβιβάζουν δεδομένα και μεταδεδομένα το αργότερο 6 μήνες από το τέλος του έτους αναφοράς. Ωστόσο, το άρθρο 3 του κανονισμού (ΕΚ) αριθ. 48/2004 προβλέπει ότι στις περιπτώσεις όπου η προστιθέμενη αξία σε τιμές συντελεστών παραγωγής των επιχειρήσεων στη βιομηχανία χάλυβα του εν λόγω κράτους μέλους αντιπροσωπεύει λιγότερο από 1% του κοινοτικού συνόλου, δεν απαιτείται η συλλογή δεδομένων για τα χαρακτηριστικά. Αυτή η εξαίρεση από την υποχρέωση διαβίβασης δεδομένων ισχύει για τις Βουλγαρία, Δανία, Εσθονία, Ιρλανδία, Ελλάδα, Κύπρο, Λιθουανία, Λετονία, Ουγγαρία, Μάλτα, Πορτογαλία και Σλοβενία. Ωστόσο, ορισμένες από τις εν λόγω χώρες διαβίβασαν εγκαίρως τα δεδομένα για τη βιομηχανία χάλυβα και σιδήρου στη Eurostat.

Πίνακας 3. Καθυστερήσεις διαβίβασης (σε ημέρες) των στατιστικών χάλυβα, έτος αναφοράς 2007 (σε σύγκριση με την 30η Ιουνίου 2008, ήτοι την προθεσμία διαβίβασης σύμφωνα με τον κανονισμό (EΚ) αριθ. 48/2004)

Την 01/02/2009

[pic]

Δεν ελήφθη πριν την 01/02/2009 |

Κάτω από 1% της προστιθέμενης αξίας της ΕΕ-27 |

Όπως παρουσιάζεται στον πίνακα 3, τα περισσότερα κράτη μέλη που υποχρεούνται, δυνάμει του κανονισμού (ΕΚ) αριθ. 48/2004, να διαβιβάζουν στατιστικές χάλυβα, διαβίβασαν τα δεδομένα πριν από την προθεσμία που ορίζει ο κανονισμός.

Όσον αφορά τη διάδοση στατιστικών στοιχείων από τη Eurostat, όλα τα δεδομένα για το έτος αναφοράς 2007 δημοσιεύτηκαν δεόντως πριν την 1η Δεκεμβρίου 2008.

Πίνακας 4. Στατιστικές χάλυβα 2007. Ποσοστό διαθέσιμων κυψελίδων στο σύνολο των απαιτούμενων κυψελίδων ανά χώρα και σειρά (δεδομένα που δημοσιεύτηκαν την 01/09/2008) (1)

S10 | S2A | S2B | S3A | S3B | Σύνολο |

EU | 94 | 89 | 100 | 94 | 94 | 92 |

BE | 100 | 100 | 100 | 100 | 100 | 100 |

BG | 100 | 100 | 100 | 100 | 100 | 100 |

CZ | 100 | 100 | 100 | 100 | 100 | 100 |

DE | 100 | 100 | 100 | 100 | 100 | 100 |

ES | 0 | 0 | 100 | 0 | 0 | 13 |

EE | 100 | 100 | 100 | 100 | 100 | 100 |

FR | 100 | 100 | 100 | 100 | 100 | 100 |

IT | 100 | 100 | 100 | 100 | 100 | 100 |

LU | 100 | 100 | 100 | 100 | 100 | 100 |

NL | 100 | 100 | 100 | 100 | 100 | 100 |

AT | 100 | 100 | 100 | 100 | 100 | 100 |

PL | 100 | 100 | 100 | 100 | 100 | 100 |

RO | 100 | 16 | 100 | 100 | 100 | 56 |

SK | 100 | 100 | 100 | 100 | 100 | 100 |

FI | 100 | 100 | 100 | 100 | 100 | 100 |

SE | 100 | 100 | 100 | 100 | 100 | 100 |

UK | 100 | 100 | 100 | 100 | 100 | 100 |

(1) Οι χώρες, των οποίων η προστιθέμενη αξία για την ομάδα 27.1 της NACE Αναθ. 1.1 αντιπροσωπεύει λιγότερο από 1% του κοινοτικού συνόλου, δεν έχουν συμπεριληφθεί σε αυτόν τον πίνακα, εκτός κι αν οι χώρες αυτές διαβίβασαν δεδομένα.

Σύμφωνα με τον πίνακα 4, μόνο δύο από τις χώρες που διαβίβασαν δεδομένα έστειλαν ελλιπή στοιχεία. Η διαθεσιμότητα των δεδομένων σε επίπεδο ΕΕ επηρεάζεται από το γεγονός ότι τα δεδομένα του 2007 λείπουν για αρκετές σειρές για την Ισπανία. Καθώς η βιομηχανία χάλυβα της Ισπανίας αποτελεί σημαντικό τμήμα της βιομηχανίας χάλυβα της ΕΕ, αυτό έχει αρνητικό αντίκτυπο στην ποιότητα των συγκεντρωτικών στοιχείων της ΕΕ, για την οποία πρέπει να εκτιμηθούν τα δεδομένα που λείπουν.

Κανόνες εμπιστευτικότητας

Σύμφωνα με το άρθρο 13 παράγραφος 1 του κανονισμού (ΕΚ) αριθ. 322/97 του Συμβουλίου, της 17ης Φεβρουαρίου 1997, σχετικά με τις κοινοτικές στατιστικές[7], τα δεδομένα που χρησιμοποιούν οι εθνικές αρχές και η κοινοτική αρχή για την παραγωγή κοινοτικών στατιστικών θεωρούνται εμπιστευτικά εφόσον επιτρέπουν την άμεση ή έμμεση αναγνώριση στατιστικών μονάδων και συνεπώς αποκαλύπτουν ατομικά στοιχεία. Καθώς ο αριθμός των επιχειρήσεων που δραστηριοποιούνται στη βιομηχανία σιδήρου και χάλυβα είναι σχετικά περιορισμένος, πολλά από τα δεδομένα που διαβιβάζονται στη Eurostat δε μπορούν να δημοσιευτούν για λόγους εμπιστευτικότητας. Ο ακόλουθος πίνακας 5 απεικονίζει το βαθμό στον οποίο οι κανόνες εμπιστευτικότητας περιορίζουν τη διαθεσιμότητα των δεδομένων. [8]

Πίνακας 5. Εμπιστευτικές κυψελίδες ως ποσοστό των παρεχόμενων δεδομένων

S10 | S2A | S2B | S3A | S3B | Σύνολο |

Συγκεντρωτικά στοιχεία ΕΕ (1) | 0 | 22 | 0 | 0 | 0 | 11 |

Σύνολο χωρών που υποβάλλουν εκθέσεις | 29 | 41 | 50 | 51 | 55 | 44 |

BE | 0 | 39 | 43 | 14 | 0 | 28 |

BG | 42 | 18 | 43 | 86 | 75 | 39 |

CZ | 25 | 64 | 57 | 64 | 92 | 62 |

DE | 17 | 64 | 21 | 0 | 0 | 38 |

ES (2) | 0 | 14 | 43 | : | 42 | 20 |

EE | 0 | 0 | 0 | 0 | 0 | 0 |

FR | 17 | 54 | 36 | 21 | 67 | 44 |

IT | 8 | 63 | 21 | 21 | 33 | 43 |

LV | 100 | 100 | 100 | 100 | 100 | 100 |

LU | 83 | 55 | 100 | 100 | 83 | 73 |

HU | 0 | 43 | 29 | 43 | 42 | 36 |

NL | 42 | 71 | 71 | 64 | 75 | 68 |

AT | 25 | 78 | 57 | 64 | 83 | 61 |

PL | 33 | 7 | 93 | 86 | 100 | 42 |

RO | 100 | 21 | 100 | 100 | 100 | 59 |

SK | 8 | 2 | 36 | 50 | 50 | 19 |

FI | 0 | 0 | 0 | 0 | 0 | 0 |

SE | 0 | 100 | 21 | 57 | 25 | 28 |

UK | 0 | 0 | 0 | 0 | 0 | 0 |

(1) Το ποσοστό των εμπιστευτικών κυψελίδων για τα συγκεντρωτικά στοιχεία σε επίπεδο ΕΕ αφορά το έτος αναφοράς 2006.

(2) Το ποσοστό των εμπιστευτικών κυψελίδων για την Ισπανία υπολογίστηκε βάσει των δεδομένων του 2006, εκτός της σειράς S2B, για την οποία χρησιμοποιήθηκαν δεδομένα του 2007.

Οι μόνες χώρες για τις οποίες διαδίδονται όλα τα δεδομένα που διαβιβάστηκαν είναι η Φινλανδία και το Ηνωμένο Βασίλειο. Η Εσθονία δεν έχει βιομηχανία χάλυβα· όλες οι στατιστικές για την Εσθονία έχουν μηδενική τιμή. Ο αριθμός των εμπιστευτικών κυψελίδων σε άλλες χώρες κυμαίνεται μεταξύ 19% και 100%. Συνολικά, 44% των διαβιβασθέντων εθνικών δεδομένων δεν μπορούν να δημοσιευτούν για λόγους εμπιστευτικότητας. Ο μεγάλος αριθμός των εμπιστευτικών κυψελίδων σε επίπεδο χώρας παρακωλύει σοβαρά τη χρήση των δεδομένων για σκοπούς ανάλυσης.

Τα περισσότερα από τα συγκεντρωτικά στοιχεία της ΕΕ που υπολογίστηκαν για τις στατιστικές χάλυβα βάσει των στοιχείων της χώρας δεν είναι εμπιστευτικά. Μόνο στη σειρά για την κατανάλωση καυσίμου και ενέργειας ανά είδος παραγωγικής μονάδας τα συγκεντρωτικά στοιχεία σε επίπεδο ΕΕ για ορισμένες από τις στατιστικές που υπολογίστηκαν βάσει των εθνικών δεδομένων δεν μπορούν να δημοσιευθούν, για λόγους εμπιστευτικότητας.

Συνέργειες με άλλες κοινοτικές στατιστικές δραστηριότητες

Αυτό το τμήμα αναλύει το βαθμό στον οποίο άλλα σύνολα στατιστικών στοιχείων που συγκεντρώθηκαν και διαδόθηκαν από τη Eurostat και τα οποία καλύπτουν τη βιομηχανία σιδήρου και χάλυβα μπορούν να χρησιμοποιηθούν για να αντικαταστήσουν τις στατιστικές πληροφορίες που συλλέγονται και διαδίδονται την τρέχουσα περίοδο βάσει του κανονισμού (ΕΚ) αριθ. 48/2004.

Στατιστικές διάρθρωσης των επιχειρήσεων

Οι στατιστικές διάρθρωσης των επιχειρήσεων (ΣΔΕ) οι οποίες συλλέγονται την τρέχουσα περίοδο στη NACE Αναθ.1.1. ομάδα 27.1 (Κατασκευή βασικών προϊόντων σιδήρου και χάλυβα και σιδηροκραμάτων) βάσει του κανονισμού (ΕΚ, Ευρατόμ) αριθ. 58/97 του Συμβουλίου, της 20ης Δεκεμβρίου 1996, σχετικά με τις στατιστικές διάρθρωσης των επιχειρήσεων[9], μπορούν να χρησιμοποιηθούν μαζί με τις στατιστικές χάλυβα, λαμβάνοντας υπόψη κάποια όρια για τη συγκρισιμότητα των δεδομένων[10]. Σύμφωνα με το άρθρο 4 του κανονισμού (ΕΚ) αριθ. 48/2004, τα παρεχόμενα δεδομένα σχετίζονται με χαρακτηριστικά μονάδων οικονομικής δραστηριότητας, όπως ορίζονται στον κανονισμό (ΕΟΚ) αριθ. 696/93 του Συμβουλίου, της 15ης Μαρτίου 1993, για τις στατιστικές μονάδες παρατήρησης και ανάλυσης του παραγωγικού συστήματος στην Ευρωπαϊκή Κοινότητα[11], και με τις επιχειρήσεις που έχουν πάνω από 50 εργαζομένους.

Όλα τα δεδομένα ΣΔΕ που δημοσιεύει η Eurostat σχετίζονται με την επιχείρηση ως στατιστική μονάδα. Επιπλέον, οι κατηγορίες μεγέθους επιχειρήσεων προσδιορίζονται βάσει του αριθμού των ατόμων που απασχολούνται για τις ΣΔΕ και όχι βάσει του αριθμού των εργαζομένων. Συνεπώς, είναι δύσκολο να συγκριθούν δεδομένα ΣΔΕ με στατιστικές χάλυβα. Οι μόνες επικαλυπτόμενες πληροφορίες είναι τα δεδομένα για τις επενδύσεις, αλλά καθώς η κατανομή αυτής της μεταβλητής ανά κατηγορία μεγέθους απασχόλησης παρέχεται σε προαιρετική βάση, είναι δύσκολο να ελεγχθεί αν η κάλυψη των δεδομένων είναι η ίδια. Ωστόσο, ο κανονισμός ΣΔΕ δεν απαιτεί το είδος της λεπτομερούς κατανομής ανά υλικά αγαθά που θα ήταν διαθέσιμη από τις στατιστικές χάλυβα.

Στο πλαίσιο αυτό, συλλέγονται πληροφορίες για τις επενδύσεις σε τεχνολογίες πιο φιλικές προς το περιβάλλον, συμπεριλαμβανομένων των επενδύσεων σε εξοπλισμό και εγκαταστάσεις για την καταπολέμηση της ρύπανσης και ειδικά αντιρρυπαντικά εξαρτήματα (κυρίως εξοπλισμός «στο τέλος της παραγωγικής διαδικασίας») και των επενδύσεων σε καθαρούς εξοπλισμούς και εγκαταστάσεις («ενσωματωμένη τεχνολογία»). Τέλος, τα δεδομένα ΣΔΕ δεν περιλαμβάνουν δεδομένα που εκφράζονται σε όγκο.

Στατιστικές για τη βιομηχανική παραγωγή

Βάσει του κανονισμού (ΕΟΚ) αριθ. 3924/91 του Συμβουλίου, της 19ης Δεκεμβρίου 1991, περί κοινοτικής έρευνας για τη βιομηχανική παραγωγή[12], συλλέγονται πληροφορίες για τον όγκο διάφορων προϊόντων χάλυβα που παράχθηκαν κατά την περίοδο αναφοράς, οι οποίες πρωταρχικά χρησιμεύουν στη βιομηχανία χάλυβα. Καθώς ο αριθμός επιχειρήσεων που δραστηριοποιούνται στον τομέα της βιομηχανίας χάλυβα είναι σχετικά περιορισμένος, πολλά από τα δεδομένα σε εθνικό επίπεδο είναι εμπιστευτικά. Αυτό παρακωλύει τη χρήση των στατιστικών αυτών για οικονομική ανάλυση.

Στατιστικές εξωτερικού εμπορίου

Οι πληροφορίες για τους εισαγόμενους και εξαγόμενους όγκους και τις τιμές απορριμμάτων χάλυβα και χυτοσιδήρου διατίθενται από τις στατιστικές εξωτερικού εμπορίου που συλλέγονται βάσει του κανονισμού (ΕΟΚ) αριθ. 3330/91 του Συμβουλίου, της 7ης Νοεμβρίου 1991, για τις στατιστικές συναλλαγών αγαθών μεταξύ των κρατών μελών[13] και του κανονισμού (ΕΚ) αριθ. 1172/95 του Συμβουλίου, της 22ας Μαΐου 1995, σχετικά με τις στατιστικές για τις συναλλαγές αγαθών της Κοινότητας και των κρατών μελών της με τρίτες χώρες[14]. Οι εν λόγω πληροφορίες εν μέρει αλληλεπικαλύπτονται με τις πληροφορίες που συλλέγονται ως μέρος των ετήσιων στατιστικών ισοζυγίου απορριμμάτων χάλυβα και χυτοσιδήρου, αλλά οι πληροφορίες για τον εγχώριο εφοδιασμό, τις κινήσεις αποθεμάτων και την κατανάλωση που διατίθενται στα σύνολα δεδομένων του κανονισμού (ΕΚ) αριθ. 48/2004 δεν διατίθενται στις στατιστικές εξωτερικού εμπορίου. Λόγω της εφαρμογής παθητικών αρχών εμπιστευτικότητας – σύμφωνα με τις οποίες τα δεδομένα δημοσιεύονται πάντα ακόμη και αν αφορούν μία μόνο επιχείρηση, εκτός κι αν η επιχείρηση ζητήσει ρητώς να μη δημοσιευθούν τα δεδομένα της – δεν υπάρχουν εμπιστευτικά δεδομένα για τα προϊόντα αυτά.

Στατιστικές για την κατανάλωση ενέργειας

Οι στατιστικές για την ενέργεια παρέχουν πληροφορίες για τη βιομηχανία σιδήρου και χάλυβα σχετικά με την κατανάλωση διαφορετικών ενεργειακών προϊόντων. Ωστόσο, τα δεδομένα αυτά δεν κατανέμονται ανά είδος παραγωγικής μονάδας, όπως απαιτείται από τον κανονισμό (ΕΚ) αριθ. 48/2004. Συνεπώς, οι πληροφορίες οι οποίες είναι διαθέσιμες από τις στατιστικές για την κατανάλωση ενέργειας είναι, στο στάδιο αυτό, υπερβολικά συγκεντρωτικές για να αντικαταστήσουν τις λεπτομερείς πληροφορίες που συλλέγονται βάσει του κανονισμού (ΕΚ) αριθ. 48/2004.

Στατιστικές για τις εκπομπές στην ατμόσφαιρα

Οι στατιστικές του Ευρωπαϊκού Οργανισμού Περιβάλλοντος σχετικά με τις εκπομπές στην ατμόσφαιρα παρέχουν πληροφορίες για τις εκπομπές αερίων θερμοκηπίου από τη βιομηχανία σιδήρου και χάλυβα. Τα στοιχεία αυτά χρησιμεύουν στη μέτρηση του περιβαλλοντικού αντίκτυπου της βιομηχανίας σιδήρου και χάλυβα.

Το μέλλον των στατιστικών χάλυβα

Καθώς ο κανονισμός (ΕΚ) αριθ. 48/2004 καλύπτει τη συλλογή δεδομένων μόνο για τα έτη αναφοράς 2003-2009, η λήξη της μεταβατικής περιόδου πιθανόν θα σημαίνει ότι καμία από τις στατιστικές χάλυβα που καλύπτονται από αυτόν τον κανονισμό δε θα συλλέγεται, όταν τελειώσει η μεταβατική περίοδος.

Η ανακοίνωση της Επιτροπής με τίτλο «Βελτίωση της νομοθεσίας για την ανάπτυξη και την απασχόληση στην Ευρωπαϊκή Ένωση», της 16ης Μαρτίου 2005[15], προσδιόρισε την απλούστευση ως ενέργεια προτεραιότητας για την ΕΕ. Στην ανακοίνωση της Επιτροπής για τη μείωση του φόρτου απάντησης, την απλούστευση της διαδικασίας και τον καθορισμό προτεραιοτήτων στον τομέα των κοινοτικών στατιστικών[16], η δέσμευση αυτή αφορούσε πιο συγκεκριμένα τις στατιστικές. Ο καλύτερος καθορισμός στατιστικών προτεραιοτήτων προσδιορίζεται ως βασικό στοιχείο της διαδικασίας απλούστευσης. Η αξιολόγηση της συνάφειας και της χρησιμότητας των στατιστικών για τις πολιτικές της ΕΕ αποτελεί κρίσιμο βήμα για την επιλογή τομέων για απλούστευση, παράλληλα με μια εκτίμηση των δαπανών με τις οποίες επιβαρύνονται τα κράτη μέλη, τους ερωτηθέντες και την Ευρωπαϊκή Επιτροπή για την παραγωγή κοινοτικών στατιστικών. Αν και η υποστήριξη της παραγωγής (εθνικών και) κοινοτικών στατιστικών ευθύνεται για μικρό μόνο μέρος του συνολικού διοικητικού φόρτου των επιχειρήσεων, ο φόρτος δίνει την εντύπωση ότι είναι πολύ μεγαλύτερος. Συνεπώς, σε κοινοτικό επίπεδο, η Επιτροπή οφείλει να συνεχίσει να αναζητά τρόπους για να συμβάλει στη γενική προσπάθεια μείωσης του φόρτου αυτού. Συνεπώς, η Επιτροπή οφείλει συνεχώς να καθορίζει προτεραιότητες μεταξύ των νέων στατιστικών δραστηριοτήτων (παγκοσμιοποίηση, κλιματική αλλαγή) και των υφιστάμενων απαιτήσεων για στατιστικές, ώστε το στατιστικό πρόγραμμα σταδιακά να γίνει πιο ισορροπημένο.

Η απόφαση για ενδεχόμενη μελλοντική συλλογή όλων ή μέρους των στατιστικών όπως ορίζεται στον κανονισμό (ΕΚ) αριθ. 48/2004 μετά τη μεταβατική περίοδο πρέπει, συνεπώς, να καθοριστεί βάσει παραγόντων καθορισμού προτεραιοτήτων, του φόρτου που επιβαρύνει τις επιχειρήσεις του τομέα και των προσπαθειών της Επιτροπής για τη μείωσή του. Καθώς ο αριθμός των επιχειρήσεων του εν λόγω τομέα είναι μικρός, το συνολικό κόστος της οργάνωσης της συλλογής και επεξεργασίας των δεδομένων είναι περιορισμένο για την Ευρωπαϊκή Ένωση. Ωστόσο, το εν λόγω κόστος αφορά κυρίως τις μεγάλες εταιρείες που συμμετέχουν και σε πολλές άλλες έρευνες και το ερωτηματολόγιο στατιστικών χάλυβα προστίθεται στη στατιστική τους επιβάρυνση. Επιπλέον, τα δεδομένα από τους εταιρικούς λογαριασμούς δεν είναι εύκολα διαθέσιμα.

Η βιομηχανία χάλυβα είναι ο μόνος τομέας στην οικονομία των μη γεωργικών επιχειρήσεων που υπόκειται στη συλλογή λεπτομερών δεδομένων για τη χρήση των πρώτων υλών, την κατανάλωση ενέργειας ανά τύπο μονάδας παραγωγής, τις επενδύσεις και την παραγωγική ικανότητα. Η παραγωγή τόσο λεπτομερών στατιστικών σε τακτική βάση για ένα συγκεκριμένο τομέα δεν δικαιολογείται. Συνεπώς, για να διατηρηθεί η επιβάρυνση των επιχειρήσεων σε όσο το δυνατόν χαμηλότερα επίπεδα, οι στατιστικές ανάγκες θα μπορούσαν να καλυφθούν με ειδικές μελέτες ad-hoc παρά με την τακτική παραγωγή επίσημων στατιστικών.

Βάσει της ανάγκης σαφούς καθορισμού προτεραιοτήτων στον τομέα των στατιστικών, μιας ανάλυσης του κόστους της συλλογής δεδομένων, της χρήσης των στατιστικών χάλυβα και της διαθεσιμότητας των δεδομένων που σχετίζονται με τομείς παρόμοιου ενδιαφέροντος στην Ευρωπαϊκή Ένωση, η Επιτροπή δεν προτίθεται να προτείνει κανονισμό για τη συνέχιση της συλλογής στατιστικών χάλυβα. Συνεπώς, οι στατιστικές χάλυβα, όπως ορίζονται στον κανονισμό (ΕΚ) αριθ. 48/2004, δε θα διατίθενται για τα έτη αναφοράς μετά το 2009.

[1] ΕΕ L 279, της 17.10.2002, σ. 1.

[2] ΕΕ L 7, της 13.1.2004, σ. 1.

[3] ΕΕ L 293, της 24.10.1990, σ. 1.

[4] Υπενθυμίζεται ότι είναι δύσκολο να προσδιοριστούν με ακρίβεια οι χρήστες των στατιστικών χάλυβα, ιδίως, οι χρήστες που εξάγουν τα διαθέσιμα δεδομένα για τη βιομηχανία χάλυβα από τη βάση δεδομένων της Eurostat. Οι μόνες διαθέσιμες πληροφορίες για τη χρήση της βάσης δεδομένων της Eurostat είναι ο αριθμός των σχετικών τηλεφορτώσεων από τη βάση δεδομένων της Eurostat.

[5] COM(2008) 699 τελικό.

[6] Εκτίμηση καθώς τα δεδομένα που απαιτούνται από τον κανονισμό (ΕΚ) αριθ. 48/2004 συμπεριλαμβάνονται σε μηνιαία έρευνα που οργανώνεται για εθνικούς σκοπούς.

[7] ΕΕ L 52, της 22.2.1997, σ. 1-7.

[8] Τα στοιχεία σχετικά με την εμπιστευτικότητα τα οποία παρουσιάζονται στον πίνακα 5 διαφοροποιούνται σημαντικά από χώρα σε χώρα. Αυτό οφείλεται, μεταξύ άλλων, στην ύπαρξη διαφορετικών εθνικών κανόνων περί εμπιστευτικότητας και μη δημοσίευσης ορισμένων δεδομένων λόγω του «κανόνα υπεροχής» που ισχύει σε πολλά κράτη μέλη, σύμφωνα με τον οποίο τα δεδομένα δεν διαδίδονται εάν ένας ή δύο απαντών κατέχει στα αριθμητικά στοιχεία μερίδιο υψηλότερο από ορισμένες ποσοστιαίες μονάδες.

[9] ΕΕ L 14, της 17.1.1997, σ. 1-24.

[10] Σημειώνεται ότι ο κανονισμός (ΕΚ, Ευρατόμ) αριθ. 58/97 καταργήθηκε από τον κανονισμό (ΕΚ) αριθ. 295/2008 του Ευρωπαϊκού Κοινοβουλίου και του Συμβουλίου, της 11ης Μαρτίου 2008, για τις στατιστικές διάρθρωσης των επιχειρήσεων (ΕΕ L 97, της 9.4.2008, σ. 13). Η κατασκευή βασικών προϊόντων σιδήρου και χάλυβα και απομετάλλων θα καλύπτεται στην ομάδα 24.1 της NACE Αναθ.2.

[11] ΕΕ L 76, της 30.3.1993, σ. 1.

[12] ΕΕ L 374, της 31.12.1991, σ. 1.

[13] ΕΕ L 316, της 16.11.1991, σ. 1.

[14] ΕΕ L 118, της 25.5.1995, σ. 10.

[15] COM(2005) 97 τελικό.

[16] COM(2006) 693 τελικό